Diari Oficial de la Generalitat Valenciana


Sumari del DOGV 9501, del 30-12-2022 (2022/12582)

ACORD de 23 de desembre de 2022, del Consell, pel qual s'aprova el pressupost per a l'exercici 2022 de la societat Espacios Económicos Empresarials, SL.
--------------------------------------------------------------------------------------------------------------------------------------------------------

### Dades del document

Número de DOGV
:   9501

Data del DOGV
:   30-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12431


Data del document
:   23-12-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 23 de desembre de 2022, del Consell, pel qual s'aprova el pressupost per a l'exercici 2022 de la societat Espacios Económicos Empresarials, SL. [2022/12593]  
Espacios Económicos Empresariales, SL. (d'ara en avant E.E.E. o la societat), es va constituir per temps indefinit el 4 d'octubre de 2001, com a societat de responsabilitat limitada amb la denominació Parc Empresarial de Sagunt, SL, denominació substituïda mitjançant escriptura pública de data 5 d'octubre de 2021, i el seu domicili social és Port de Sagunt (València), C/ Tallers del Parc Industrial de Sagunt.  
  
L'objecte social d'EEE és la planificació, el desenvolupament i la promoció d'intervencions urbanístiques dins de la Comunitat Valenciana per a dotar de sòl degudament urbanitzat, apte per a ús industrial i amb elements funcionals que servisquen de base per a activitats productives i manufactureres i projectes d'implantació empresarial, obrint així noves possibilitats per al progrés socioeconòmic de la societat.  
  
Si bé EEE és una societat mercantil de titularitat pública, participada al 50 % per SEPI Desarrollo Empresarial, SA, SME i la Generalitat, la societat actualment està incardinada en el sector públic instrumental de la Generalitat en virtut de les previsions contingudes en l'art. 156.1.a) de la Llei 1/2015, de 6 de febrer, d'hisenda pública, del sector públic instrumental i de subvencions.  
Encara que aquest precepte establia que eren societats mercantils de la Generalitat aquelles en les quals «la participació directa o indirecta en el capital social de la Generalitat o dels ens del sector públic instrumental siga superior al 50 %», la redacció donada a aquest art. 156.1 per l'art. 5.1 del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada en la Comunitat Valenciana per la guerra a Ucraïna, ha modificat el règim d'adscripció de la societat, que tal com s'ha indicat anteriorment, ha passat a quedar incardinada en el sector públic instrumental de la Generalitat. Com a resultat d'aquest procés, i sense perjudici de la preexistent aprovació dels pressupostos de la societat per a l'exercici 2022 per acord del Comité de Direcció de la Societat Estatal de Participaciones Industriales de data 6 de juliol de 2022, la modificació de l'art. 156 de la Llei 1/2015, de 6 de febrer, fa necessària l'aprovació per part del Consell dels pressupostos per a l'exercici 2022 de la societat, en la condició de societat mercantil de la Generalitat.  
  
Havent-se complit en la tramitació del present acord amb les previsions contemplades en el Decret 77/2019, de 7 de juny, del Consell, de regulació del procediment de gestió del pressupost de la Generalitat, i d'acord amb el marc normatiu establit per la Llei 1/2015, de 6 de febrer, d'hisenda pública, del sector públic instrumental i de subvencions; la Llei 8/2021, de 30 de desembre, de pressupostos de la Generalitat per a l'exercici 2022, i altra normativa aplicable, el Consell, a proposta del conseller d'Hisenda i Model Econòmic, prèvia deliberació en la reunió de 23 de desembre de 2022,  
  
  
ACORDA  
  
Aprovar el pressupost de la societat Espacios Económicos Empresariales, SL, per a l'exercici 2022, per import de 30.771.164 ?, amb el detall de les fitxes pressupostàries que figuren en l'annex a aquest acord.  
  
  
València, 23 de desembre de 2022  
  
La consellera secretària,  
AITANA MAS MAS